Roger Corman

Roger William Corman, nado en Detroit (Míchigan) o 5 de abril de 1926 e finado o 9 de maio de 2024 foi un produtor e director de cinema de culto estadounidense, coñecido polos seus numerosos filmes de pouco orzamento. Baixo a súa dirección comezaron no cinema moitos directores recoñecidos.

 Traxectoria 
A súa carreira comezou con westerns como Five Guns West, co que debutou como director en 1955 ou Apache Woman, mentres que os seus primeiros pasos no cinema de terror e na ciencia ficción deunos con Swamp Women e Day the World Ended. Entre os seus filmes máis coñecidos destacan os baseados en contos de Edgar Allan Poe producidos pola American International Pictures (A.I.P.), incluíndo A caída da casa Usher (1960), O pozo e o péndulo (1961), O corvo (1963) e A máscara da morte vermella (1964). Na meirande parte destes filmes o protagonista era o actor Vincent Price e algúns papeis secundarios foron interpretados por actores novos e entón descoñecidos, como Jack Nicholson ou na decadencia da súa popularidade, como Boris Karloff. Calcúlase que produciu máis de trescentos filmes, dirixindo preto de cincuenta deles.

Un dos seus filmes, Not of This Earth (1957), reúne vampirismo e invasión alieníxena. Trinta anos despois produciu ao seu fan Jim Wynorski unha nova versión do mesmo, protagonizado pola ex-estrela do cinema pornográfico Traci Lords.

Entre os directores que traballaron con Corman no inicio das súa carreiras están Francis Ford Coppola, Martin Scorsese, Ron Howard, Peter Bogdanovich, Jonathan Demme, James Cameron e John Sayles. Moitos recoñecen que Corman lles influíu fondamente no seu xeito de facer cinema. Actores como Jack Nicholson, Peter Fonda, Bruce Dern, Dennis Hopper e Robert De Niro tamén comezaron traballando con Corman.

A súa autobiografía, publicada en 1990, titúlase How I Made a Hundred Movies in Hollywood and Never Lost a Dime (“Como realicei un cento de filmes en Hollywood e nunca perdín un centavo”) e documenta a súa experiencia na industria cinematográfica.

Corman faleceu na súa casa de Santa Monica o 9 de maio de 2024 con 98 anos de idade

 Filmografía 
+ Filme Ano Título Contribución Notas1954  Monster from the Ocean Floor  ProdutorActor ("Tommy") (sen acreditar)  Dirixido por Wyott Ordung 1955  Swamp Women  Director 1955  Five Guns West  DirectorPresentadorIMDb 1955  The Beast with a Million Eyes  Director (sen acreditar)  Dirixido por David Kramarsky 1955  Apache Woman  Director 1955  Day the World Ended  Director 1955  The Fast and the Furious  ProdutorStunt driver (sen acreditar)Actor ("Roadblock State Trooper") (sen acreditar)  Dirixido por John Ireland 1956  The Oklahoma Woman  Director 1956  Gunslinger  DirectorPresentador 1956  It Conquered the World  Director 1957  Naked Paradise  Director Actor ("Office Worker") 1957  Carnival Rock  Director 1957  Not of This Earth  Director 1957  Attack of the Crab Monsters  Director 1957  The Undead  Director 1957  Rock All Night  Director 1957  Teenage Doll  Director 1957  Sorority Girl  Director 1957  The Saga of the Viking Women and Their Voyage to the Waters of the Great Sea Serpent  Director 1958  I, Mobster  Director 1958  War of the Satellites  DirectorActor ("Ground Control") 1958  Machine-Gun Kelly  Director 1958  Hot Car Girl  Actor ("Cop Who Finds Note") (sen acreditar) 1958  Teenage Cave Man  Director 1958  The Cry Baby Killer  Actor ("Joe - TV Truck Man") (sen acreditar) 1958  She Gods of Shark Reef  Director 1959  Un caldeiro de sangue  Director 1960  Ski Troop Attack  DirectorActor ("German Soldier Entering Cabin") (sen acreditar) 1960  Battle of Blood Island  Actor ("Soldier on Hilltop") (sen acreditar) 1960  The Wasp Woman  DirectorActor ("Doctor in the Hospital") (sen acreditar) 1960  A caída da casa Usher  Director 1960  The Little Shop of Horrors  Director 1960  Last Woman on Earth  Director 1961  Atlas  DirectorActor ("Greek Soldier") (sen acreditar) 1961  Creature from the Haunted Sea  DirectorBoom operator (sen acreditar) 1961  O pozo e o péndulo  Director 1962  A teima  Director 1962  The Intruder  Director 1962  Historias de terror  Director 1962  Tower of London  Director 1963  The Young Racers  Director 1963  O corvo  Director 1963  The Terror  Director 1963  O pazo encantado  Director 1963  O home cos raios X nos ollos  Director 1963  Dementia 13  Produtor  Dirixido por Francis Ford Coppola1964  A máscara da morte vermella  Director 1964  The Secret Invasion  Director 1964  A tumba de Ligeia  Director 1965  Voyage to the Prehistoric Planet  Produtor  Dirixido por Curtis Harrington 1966  Os anxos do inferno  Director 1966  Blood Bath  ProdutorActor ("Antonio Sordi") (sen acreditar)  Dirixido por Jack Hill e Stephanie Rothman 1967  A cabalgada dos malditos  Director (sen acreditar)  Dirixido por Phil Karlson 1967  The St. Valentine's Day Massacre  Director 1967  The Trip  Director 1968  Targets  Produtor  Dirixido por Peter Bogdanovich 1968  The Wild Racers  Director (sen acreditar)  Dirixido por Daniel Haller 1969  De Sade  Director (sen acreditar)  Dirixido por Cy Endfield 1969  Target: Harry  Director (como Henry Neill) 1970  Bloody Mama  Director 1970  The Dunwich Horror  Produtor  Dirixido por Daniel Haller 1971  Gas-s-s-s  Director 1971  O Barón Vermello  Director 1972  Boxcar Bertha  Produtor  Dirixido por Martin Scorsese 1973  Sweet Kill  Produtor  Dirixido por Curtis Hanson 1974  Calor entre reixas  Produtor  Dirixido por Jonathan Demme 1974  Cockfighter  Produtor  Dirixido por Monte Hellman 1974  O padriño (II parte)  Actor ("Senator #2") (sen acreditar)  Dirixido por Francis Ford Coppola 1975  Death Race 2000  Produtor  Dirixido por Paul Bartel 1976  Cannonball!  Actor ("District Attorney")  Dirixido por Paul Bartel 1976  Fighting Mad  Produtor  Dirixido por Jonathan Demme 1976  Eat My Dust  Presentador  Dirixido por Charles B. Griffith, protagonizado por Ron Howard 

 Notas 

 Véxase tamén 

 Bibliografía 
 Corman, Roger & Jim Jerome, How I Made a Hundred Movies in Hollywood and Never lost a Dime, Muller, 1990
 Ligazóns externas 
 Entrevista a Roger Corman
 Biografía en (re)Search my Trash
 Roger Corman en Senses of Cinema
 Entrevista en The Bat Segundo Show
 Páxina web de New Horizons 

Categoría:Directores de cinema dos Estados Unidos de América
Categoría:Nados en Detroit
Categoría:Nados en 1926
Categoría:Óscar honorífico
Categoría:Finados en 2024